110 medarbejdere hos Heide Fiskeeksport i Hirtshals er fortsat i konflikt. Torsdag nedlagde de arbejdet, da virksomheden sagde nej til en forhøjelse på 6 kr. op til 120 kr. i timen. Heide Fiskeeksport ville kun strække sig til 2,60 kroner. Foruden at strejke blokerede medarbejderne for en bil, der kom med råvarer. Her klokken 13 fredag er der mæglingsmøde i København. Driftsleder Jan Jensen forventer, at man lokalt kommer i forhandling i dag. Opnås der enighed, købes der nye råvarer søndag, og arbejdet genoptages mandag morgen. Konflikten rammer produktionen af matsjessild - en speciel hollandsk delikatesse. Det kan blive en alvorlig økonomisk bet, da råvaren netop nu er meget fin. Sæsonen varer kun fire-fem uger.

Opsummering:
Mæglingsmøde i Købehavn fredag kl. 13 - Håber på produktion af matsjessild fra mandag morgen